भाजपा, पीडीपी के सरकार गठन ने जम्मु कश्मीर के वर्तमान हालात में योगदान दिया है। संघी, भाजपा को बाहर रखने के नारे पर पीडीपी ने अपना चुनाव अभियान चलाया था। लेकिन जैसे ही इसने जनादेश के नाम पर गठबंधन सरकार का गठन किया, संघ व भाजपा ने मंत्रिपद हथियाकर अपने हठधर्मी धार्मिक एजेन्डा को आगे बढ़ाया। ऐसा एक मंत्री नियुक्त किया जो किश्तवार में दो व्यक्ति को पीट-पीट कर हत्या करने का आरोपी है। मुस्लिम विरोधी अभियान धारा 370 का खात्मा जैसे मुद्दों के द्वारा अपने साम्प्रदायिक एजेंडा को आगे बढ़ाया, मुस्लिम ट्रक ड्राइबर की हत्या, विधानसभा के अन्दर उनसे सहमत न होने के कारण भाजपा विधायक का मुस्लिम विधायक पर हमला जैसी घटना। 8 जुलाई से आज तक पैलेट गन के इस्तेमाल से लोगों को अंधे और जख्मी करने, बुढ़े, नौजवान, बच्चे महिलाअें को गिरफ्तारी को समर्थन कर सुरक्षा बलों को प्रोत्साहित कर रहा है और इस तरह केन्द्र तथा राज्य सरकार निहत्थे नागरिकों पर दमन अभियान चला रहे हैं। भारत सरकार रात दिन यह प्रचार कर रही है कि यह सब कुछ पाकिस्तान के कारण हो रहा है। लेकिन कोई भी इस की व्याख्या नहीं कर सकता कि जम्मु कश्मीर का यह हिस्सा 1947 से भारत के नियंत्रण में है और चुनाव में जनता बढ़-चढ़ कर भागीदारी करती है, वोट डालती है फिर पाकिस्तान कैसे यहां पर इतनी आसानी से समस्या पैदा सकता है। अगर 68 साल का नियन्त्रण और 27 साल के सैन्य दमन के बाद भी जम्मु कश्मीर में सरकार स्थिति सामान्य नहीं कर पाई है तब इसका मतलब है इस परिस्थिति के लिए सरकार जिम्मेदार है और पाकिस्तान को बहती गंगा में हाथ धोने का मौका दे रही है। इसका यह मतलब भी है कि भारत सरकार जम्मु कश्मीर समस्या का कोई राजनीतिक समाधान चाहती ही नहीं है।